108 BREGAYN DT Zoologie. 
rem pabuli copiam invenire potcrant. Quare hieme adeo macilentae erant, ut 
praeter spinam dorsi omnes costae conspicerentur et ad spinam dorsi utrin- 
que veluti fossa excavata appareret. Vere et aestate contra dorsum in pin- 
guibus modice convexum cernebatur. 
Excrementa equinis simillima fuerunt magnitudine, forma et colore, ita 
ut antequam Stellerus originem eorum comperisset in litore insulae inventa 
pro excrementis equinis e vicina America ab undis allatis putaret. 
Corporis moles, brachiorum brevitas et caudae haud ita magnae ambitus 
motus facultatem Rhytinarum haud insignem, pracsertim in sicco, fuisse in- 
dicare videntur, Qua de causa etiam maris aestu retrocedente ne in sicco 
relinquerentur à litore longinquius removebantur. Quod vero non semper 
ipsis contigit. Beringii enim comites talia animalia in sicco relicta, inerna 
fustibus et securibus oppresserunt. Hiemali tempore a glacie circa litora na- 
tante saepe suffocabantur et mortuae in litus ejectae sunt observatae. Simile: 
quid accidit, si undis impetuosis versus saxa jactatis implicitae versus rupes 
ilidebantur. Brachiis seu pedibus ceterum non solum ad natandum, sed 
etiam ad incedendum in litoribus maris parum profundis, porro ad retinen- 
dum in saxis vel in captura utebantur, —— Motus organon essentiale autem 
pinna caudalis praebuit, Caudae enim motu placido versus latera placide 
antrorsum natabant, caudae motu versus dorsum et ventrem autem corpus 
impetuosissime propellebant et sese inimicis subtrahere tentabant. 
Monogamae videbantur et vernali tempore, praecipue circa vesperam, tran- 
quillo mari coibant, Antequam vero congredichantur praeludia multa vene- 
rea praemiserunt. Femina placide natavit hinc et inde in mari, a mare se- 
quuta et dein tam diu multis gyris et maeandris elusit, donec morae ulte- 
rioris ipsa impatiens, velut delassata et coacta, se in dorsum resupinaret. 
Quo facto mas, furiose superveniens , libidinis tributum solvebat, ac 
ambo brachiorum ope in mutuos amplexus ruebant et mare incubo femina 
autem succuba coitum celebrarunt. 
